Komisijos reglamentas (EEB) Nr. 2237/91
1991 m. liepos 26 d.
iš dalies keičiantis Reglamentą (EEB) Nr. 2930/81, priimantį papildomas suaugusių galvijų skerdenų Bendrijos klasifikacijos skalės taikymo nuostatas
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1981 m. balandžio 28 d. Tarybos reglamentą (EEB) Nr. 1208/81, nustatantį suaugusių galvijų skerdenų Bendrijos klasifikacijos skalę [1], su paskutiniais pakeitimais, padarytais Reglamentu (EEB) Nr. 1026/91 [2], ypač į jo 6 straipsnio pirmą dalį,
kadangi Reglamentas (EEB) Nr. 1026/91 papildo suaugusių galvijų skerdenų eksterjero (raumeningumo) klases S klase; kadangi 1981 m. spalio 12 d. Komisijos reglamentas (EEB) Nr. 2930/81, priimantis papildomas suaugusių galvijų skerdenų Bendrijos klasifikacijos skalės taikymo nuostatas [3], turėtų būti atitinkamai patikslintas;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2930/81 priedo 1 dalis (Eksterjeras (raumeningumas)) pakeičiama šiuo priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. liepos 26 d.